Unionin yleisen tuomioistuimen tuomio (kahdeksas jaosto) 9.6.2021 – Exxonmobil Petroleum & Chemical vastaan ECHA

(asia T-177/19)

REACH – Luettelon laatiminen aineista, jotka on tunnistettu niiden sisällyttämiseksi mahdollisesti asetuksen (EY) N:o 1907/2006 liitteeseen XIV – Fenantreenin sisällyttäminen tähän luetteloon – Asetuksen N:o 1907/2006 57 ja 59 artikla – Ilmeinen arviointivirhe – Todistusnäytön arviointi – Oikeasuhteisuus – Perusteluvelvollisuus – Oikeus tulla kuuluksi

1. Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Erityistä huolta aiheuttavat aineet – Tunnistamismenettely – Unionin viranomaisten harkintavalta – Laajuus – Tuomioistuinvalvonta – Rajat (Euroopan parlamentin ja neuvoston asetuksen N:o 1907/2006 57 ja 59 artikla) (ks. 81 kohta)

2. Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Tiettyihin aineisiin sovellettavat rajoitukset – Uusien rajoitusten asettaminen ja olemassa olevien rajoitusten muuttaminen – Arviointi suhteellisuusperiaatteen kannalta – Lainsäätäjän harkintavalta – Ala, jolla edellytetään poliittisten, taloudellisten ja sosiaalisten valintojen tekemistä – Tuomioistuinvalvonta – Rajat – On lainmukainen, jollei siinä ole tehty ilmeistä arviointivirhettä tavoitellun päämäärän osalta (Euroopan parlamentin ja neuvoston asetuksen N:o 1907/2006 57 ja 59 artikla sekä liite XIV) (ks. 206 ja 207 kohta)

3. Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Erityistä huolta aiheuttavat aineet – Tunnistamismenettely – Se on luonteeltaan erillinen ja itsenäinen arviointimenettelyyn nähden (Euroopan parlamentin ja neuvoston asetuksen N:o 1907/2006 johdanto-osan 19-21 ja 69 perustelukappale sekä 14, 44–48 ja 59 artikla) (ks. 216 kohta)

4. Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Erityistä huolta aiheuttavat aineet – Tunnistamismenettely – Yksilöiminen sellaisen syyn perusteella, jota ei ole tämän aineen osalta alun perin laaditussa asiakirja-aineistoissa – Euroopan kemikaaliviraston (ECHA) toimivaltaa koskevia rajoja ei ole ylitetty (Euroopan parlamentin ja neuvoston asetuksen N:o 1907/2006 55, 57 ja 59 artikla sekä liite XV) (ks. 236 kohta)

5. Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Erityistä huolta aiheuttavat aineet – Liitteeseen XIV sisällyttämistä koskeva menettely – Yleisön kuuleminen – Asianomaisilla ei ole oikeutta tulla kuulluksi ensimmäisestä yleisön kuulemista peräisin olevien seikkojen osalta (Euroopan parlamentin ja neuvoston asetuksen N:o 1907/2006 59 artiklan 4 kohta ja liite XIV) (ks. 244 kohta)

Aihe

SEUT 263 artiklaan perustuva vaatimus kumota 19.12.2018 tehty ECHA:n päätös ED/88/2018 siltä osin kuin siinä sisällytetään fenantreeni kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annetun Euroopan parlamentin ja neuvoston asetuksen (EY) N:o 1907/2006 (EUVL 2006, L 396, s. 1; oikaisu EUVL 2007, L 136, s. 3) 59 artiklassa tarkoitettuun luetteloon aineista, jotka on tunnistettu erityistä huolta aiheuttaviksi.

Ratkaisu

1) Kanne hylätään.

2) Exxonmobil Petroleum & Chemical BVBA vastaa omista oikeudenkäyntikuluistaan ja se velvoitetaan korvaamaan Euroopan kemikaaliviraston (ECHA) oikeudenkäyntikulut.